|  |  |  |  |
| --- | --- | --- | --- |
| BOSNA I HERCEGOVINA |  | | BOSNA I HERCEGOVINA |
| Brčko distrikt BiH | Brčko distrikt BiH |
| **SKUPŠTINA**  **POVJERENSTVO/KOMISIJA ZA UPRAVU I FINANCIJE/FINANSIJE** | **СКУПШТИНА**  **КОМИСИЈА ЗА УПРАВУ И ФИНАНСИЈЕ** |
| *Младена Маглова 2, 76100 Брчко дистрикт БиХ, телефон и факс: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Na temelju članaka 40 i 54 Poslovnika o radu Skupštine Brčko distrikta BiH — pročišćeni tekst (Službeni glasnik Brčko distrikta BiH, brojevi: 54/18, 17/20 i 24/20), a u svezi s člankom 9 stavkom 3 Upute o provedbi Zakona o slobodi vjere i pravnom položaju crkava i vjerskih zajednica (Službeni glasnik BiH, broj 28/19), Povjerenstvo za upravu i financije Skupštine Brčko distrikta BiH na 7. sjednici održanoj 6. 7. 2021. godine i 14. 7. 2021. godine, donosi:

ODLUKU

o načinu raspodjele sredstava Skupštine Brčko distrikta BiH

predviđenih za donacije vjerskim zajednicama

**Članak 1**

**(Predmet)**

Ovom odlukom utvrđuju se nadležnost za dodjelu, namjena, uvjeti, način i postupak dodjele, vođenje evidencija i kontrola utroška sredstava Skupštine Brčko distrikta BiH predviđenih u proračunu Brčko distrikta BiH za donacije vjerskim zajednicama.

**Članak 2**

**(Nadležnost za dodjelu donacija)**

Povjerenstvo za upravu i financije Skupštine Brčko distrikta BiH (u daljnjem tekstu: Povjerenstvo) odlukom dodjeljuje sredstva odobrena proračunom Brčko distrikta BiH predviđena za donacije vjerskim zajednicama, sukladno programu utroška sredstava iz članka 6 ove odluke.

**Članak 3**

**(Namjena sredstava)**

Sredstvima odobrenim u proračunu Brčko distrikta BiH predviđenim za donacije vjerskim zajednicama mogu se financirati obnova, očuvanje i izgradnja hramova, bogomolja, džamija i drugih objekata vjerskih zajednica, izgradnja i održavanje grobalja i mezarja.

**Članak 4**

**(Kriteriji koje moraju ispunjavati crkve i vjerske zajednice)**

Da bi mogli koristiti sredstva donacija, crkve i vjerske zajednice moraju ispunjavati sljedeće kriterije:

1. Da su registrirane sukladno relevantnim zakonskim propisima;
2. Da su ispunile obveze i opravdale utrošak sredstava dodijeljenih za realizaciju programa, projekata ili aktivnosti od bilo kog proračunskog korisnika u Brčko distriktu BiH u prethodnoj godini;
3. Da posjeduju transakcijski račun u poslovnoj banci;
4. Da imaju potrebne dozvole za izvođenje radova, izuzev u slučaju kada za izvođenje radova nisu potrebna odobrenja za građenje sukladno zakonima iz predmetne oblasti, ukoliko podnose zahtjev za dodjelu sredstava donacija za izgradnju ili rekonstrukciju vjerskih objekata ili drugih objekata vjerskih zajednica;
5. Da imaju pravo vlasništva ili građenja na zemljištu ili objektima ili su ih dobili na uporabu ili upravljanje u slučaju da se izvode radovi za koje nije potrebna dozvola za građenje sukladno relevantnim zakonskim propisima.

**Članak 5**

(Podnošenje zahtjeva)

1. Crkve i vjerske zajednice podnose zahtjev za dodjelu sredstava donacija s obrazloženjem i elementima plana raspodjele sredstava uz koji će priložiti:
2. Presliku rješenja o upisu u registar za upis crkava i vjerskih zajednica, njihovih saveza i aktualni izvadak iz registra, izdani od Ministarstva pravde Bosne i Hercegovine;
3. Presliku potvrde o registraciji izdanu od nadležnog tijela;
4. Izjavu pod punom kaznenom i materijalnom odgovornošću da su ispunile obveze i opravdale utrošak sredstava dodijeljenih za realizaciju programa, projekata ili aktivnosti od bilo kog proračunskog korisnika u prethodnoj godini, ovjerenu od nadležnog tijela;
5. Presliku kartona deponiranih potpisa kod poslovne banke;
6. Presliku dozvole za građenje izdanu od nadležne institucije u Brčko distriktu BiH u svrhu dokazivanja kriterija iz članka 4 stavka 1 točke d);
7. Preslike izvadaka iz registara nadležnih institucija kojima se dokazuje pravo vlasništva ili građenja na zemlji na kojoj će se graditi ili objektima koji će se obnavljati ili drugu dokumentaciju kojom se dokazuje da su zemljište ili objekti ustupljeni podnositeljima zahtjeva na upravljanje ili uporabu, u svrhu dokazivanja kriterija iz članka 4 stavka 1 točke e).
8. Zahtjev iz stavka 1 ovog članka podnosi se na formularu (Formular 1) koji je u prilogu ove odluke i koji će biti dostupan na internetskoj stranici [www.skupstinabd.ba](http://www.skupstinabd.ba).
9. Izjava iz stavka 1 točke c) ovog članka daje se na formularu koji je u prilogu ove odluke (formular 3) i koji će biti dostupan na internetskoj stranici [www.skupstinabd.ba](http://www.skupstinabd.ba).

**Članak 6**

**(Program utroška sredstava)**

1. Raspodjela sredstava donacija utvrđuje se programom utroška sredstava koji donosi Povjerenstvo.
2. Povjerenstvo će donijeti program utroška sredstava donacija nakon usvajanja proračuna Brčko distrikta BiH za tekuću godinu.
3. Donošenju programa utroška sredstava prethodi obavljanje konzultacija sa:
4. Povjerenstvom za obrazovanje, šport, kulturu i suradnju s vjerskim zajednicama Skupštine Brčko distrikta BiH radi utvrđivanja značaja projekata ili aktivnosti za koje su crkve i vjerske zajednice uputile zahtjeve za financiranje proračunskim sredstvima;
5. Direkcijom za financije Brčko distrikta BiH s ciljem kontrole raspoloživosti proračunskih sredstava potrebnih za realizaciju projekata ili aktivnosti iz stavka 1 ovog članka.
6. Obvezni elementi programa utroška su:

a) Naziv programa

b) Pravna osnova dodjele sredstava

c) Svrha programa

d) Kriteriji za raspodjelu sredstava

e) Visina sredstava

f) Izvori sredstava

g) Korisnik sredstava

h) Rok u kome sredstva moraju biti utrošena

i) Način i kontrola utroška sredstava

j) Način i rok izvještavanja o utrošku primljenih sredstava.

1. Sredstva donacija ne mogu se dodjeljivati prije usvajanja programa utroška sredstava.

**Članak 7**

**(Ugovor o korištenju dodijeljenih sredstava)**

1. Skupština Brčko distrikta BiH će zaključiti ugovor s crkvom ili vjerskom zajednicom (u daljnjem tekstu: korisnik sredstava) kojim će se regulirati međusobna prava i obveze.
2. U slučaju da se sredstva donacija dodjeljuju za radove i usluge u svezi sa izvođenjem radova koje Skupština Brčko distrikta BiH subvencionira s više od 50 % od ukupne vrijednosti, korisnik sredstava donacija je u obvezi, u svrhu poštovanja odredbi Zakona o javnim nabavama BiH, transparentno trošiti dodijeljena sredstva i osigurati konkurenciju.

Članak 8

(Izvješća o utrošku sredstava)

1. Korisnici sredstava donacija dužni su Povjerenstvu dostaviti izvješće o namjenskom utrošku sredstava u roku od 30 dana od dana okončanja projekta odnosno programa.
2. Korisnici sredstava donacija kojima su dodijeljena sredstva koja se ne odnose na projekte, odnosno programe dužni su podnijeti izvješće o namjenskom utrošku sredstava dodijeljenih u prethodnoj godini do dana podnošenja zahtjeva za nova sredstva, a najkasnije do 30. rujna tekuće godine za prethodnu godinu.
3. Izvješće o utrošku sredstava sastoji se od tekstualnog i financijskog dijela.
4. Tekstualni dio izvješća o utrošku sredstava podnosi se na propisanom formularu koji je u prilogu ove odluke (Formular 2) i koji će biti dostupan na internetskoj stranici [www.skupstinabd.ba](http://www.skupstinabd.ba) .
5. Financijski dio izvješća o utrošku sredstava sastoji se od preslika originalnih računa s pratećim otpremnicama i drugih propisanih računovodstvenih isprava, kao i preslika izvadaka iz banke na kojima su vidljive promjene stanja po osnovi priloženih računa, virmana ili blagajničkih isplata kao dokaza da su plaćanja izvršena.
6. U slučaju iz članka 7 stavka 2 ove odluke uz izvješće o utrošku sredstava obvezno se prilaže i dokaz o transparentnom trošenju javnih sredstava u formi izvješća o povedenom postupku nabave.
7. Korisnik sredstava je dužan čuvati originalne računovodstvene knjige i originalnu financijsku dokumentaciju, te da ih u slučaju potrebe učini dostupnim za razmatranje i kontrolu od Povjerenstva ili bilo koje druge osobe koju ovlasti Povjerenstvo ili bilo koga drugog zakonom ovlaštenog tijela.
8. Ukoliko korisnik sredstava ne dostavi izvješće o utrošku sredstava i ne opravda dodijeljena sredstva u rokovima propisanim stavcima 1 i 2 ovog članka Povjerenstvo će zatražiti povrat cjelokupnog iznosa dodijeljenih sredstava na Jedinstveni račun trezora Brčko distrikta Bosne i Hercegovine u roku od 30 dana od dana kada Povjerenstvo pisanim putom zatraži povrat sredstava, u suprotnom se pokreće postupak pred nadležnim tijelom protiv korisnika koji nije opravdao dodijeljena sredstva.
9. Korisnicima sredstava koji ne dostave izvješće o utrošku sredstava donacija i ne opravdaju sredstva ne mogu se ponovno dodjeljivati sredstva donacija Skupštine Brčko distrikta BiH sve dok ne opravdaju prethodno odobrena sredstva.

**Članak 9**

(Nadležnost za kontrolu izvješća o utrošku sredstava)

1. Kontrola izvješća o utrošku sredstava donacija je u nadležnosti Povjerenstva za upravu i financije.
2. Povjerenstvo iz stavka 1 ovog članka će vršiti kontrolu izvješća o utrošku sredstava donacija na temelju dostavljene dokumentacije, a po potrebi, u svrhu odlučivanja o opravdanosti utrošenih sredstava može vršiti i dodatne kontrole, kao i angažirati stručne osobe sukladno Poslovniku o radu Skupštine Brčko distrikta BiH.
3. Nakon izvršene kontrole Povjerenstvo iz stavka 1 ovog članka će o izvješću o utrošku sredstava donacija iznijeti mišljenje.

**Članak 10**

**(Evidencije)**

1. Službenik u Stručnoj službi Skupštine koji je raspoređen na poslove stručne i tehničke pomoći Povjerenstvu za upravu i financije vodi evidenciju korisnika sredstava donacija.
2. Evidencija iz stavka 1 sastoji se od najmanje sljedećih podataka:
3. naziv korisnika koji je u tekućoj godini bio korisnik donacije;
4. naziv, broj i nadnevak odluke kojom su dodijeljena sredstva donacija;
5. iznos dodijeljenih sredstava donacija;
6. ukupnu vrijednost, projekta ili aktivnosti ukoliko je korisnik donacije u obvezi primjenjivati članak 7 stavak 2;
7. namjena korištenja sredstava donacija;
8. izvješće o utrošku sredstava (nadnevak podnošenja izvješća, podatak o kontroli izvješća na temelju mišljenja iz članka 9 stavka 3 ove odluke).
9. Evidencija iz stavka 1 ovog članka se vodi u elektroničkoj formi za svaku godinu posebno.
10. U okviru evidencije iz stavka 1 ovog članka vodi se i evidencija realiziranih projekata ili aktivnosti sa iznosima sredstava koje je dodijelilo Povjerenstvo.
11. Evidencija iz stavka 4 ovog članka obuhvatit će i realizirane projekte i aktivnosti vjerskih zajednica koji su financirani prije stupanja na snagu ove odluke.

**Članak 11**

**(Prijelazne odredbe)**

Stupanjem na snagu ove odluke prestaje važiti Odluka o kriterijima, načinu i postupku raspodjele sredstava potpora Skupštine Brčko distrikta BiH, brojevi: 01.8-02-0683/17 od 13. 7. 2017. godine i 01.8-02-0503/18 od 8. 5. 2018. godine, 6. 9. 2018. godine, 15. 9. 2020. godine, 18. 9. 2020. godine i 5. 11. 2020. godine.

**Članak 12**

**(Stupanje na snagu)**

Ova odluka stupa na snagu danom donošenja i objavit će se u Službenom glasniku Brčko distrikta BiH.

Broj: 01.8-02-3107/21

Brčko, 14. 7. 2021. godine

**P R E D S J E D A T E LJ**

**POVJERENSTVA ZA UPRAVU I FINANCIJE**

**S e a d S o f t i ć**

Formular 1.

**ZAHTJEV ZA DODJELU DONACIJA**

**VJERSKIM ZAJEDNICAMA**

|  |  |  |
| --- | --- | --- |
| **Kome se podnosi zahtjev** | **Povjerenstvu za upravu i financije** | |
| **Godina u kojoj se podnosi zahtjev** |  | |
| **Podnositelj zahtjeva / ovlaštena osoba** |  | |
| Adresa |  | |
| Kontakt telefon / adresa elektroničke pošte |  | |
| Godina osnutka |  | |
| Nadnevak i godina upisa u registar |  | |
| Registarski broj |  | |
| Broj žiroračuna i naziv banke |  | |
| Jedinstveni identifikacijski broj |  | |
| Opis projekta ili aktivnosti za koju se traži donacija | | |
| Značaj projekta ili aktivnosti za koje se traži donacija |  | |
| Predviđeni rok realizacije projekta ili aktivnosti |  | |
| Mjesto i vrijeme realizacije |  | |
| Ukupna vrijednost predloženog projekta ili aktivnosti |  | |
| Jesu li za ovaj projekt ili aktivnost odobrena sredstva od Skupštine ili drugog proračunskog korisnika tijekom tekuće ili prethodnih godina? | Odobreno tijekom tekuće i u prethodnim godinama (navesti godine i iznose po godinama i isplatitelje sredstava) | |
|  | |
|  | |
|  | |
|  | |
| **Specifikacija troškova**  (Potrebno je navesti specifikaciju roba, usluga, radova ili drugih troškova koji će nastati prilikom realizacije projekta ili aktivnosti.) | Naziv troška | Iznos sredstava koji će se utrošiti |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Prilozi:**  Rješenje o registraciji sa svim izmjenama i dopunama, karton deponiranih potpisa od banke ili drugi dokument, identifikacijski broj subjekta – podnositelja zahtjeva, izjava, dozvola za građenje, druga dokumentacija. | Obvezno nabrojiti sve priloge, s brojevima i nadnevcima dokumenata | |
|  | |
|  | |
|  | |
|  | |
|  | |
|  | |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_

Formular 2.

**IZVJEŠĆE**

**O UTROŠKU SREDSTAVA DONACIJA VJERSKIM ZAJEDNICAMA**

|  |  |  |  |
| --- | --- | --- | --- |
| **Kome se podnosi izvješće** | **Povjerenstvu za upravu i financije** | | |
| Godina u kojoj su odobrena sredstva |  | | |
| Korisnik sredstava / ovlaštena osoba |  | | |
| Adresa |  | | |
| Kontakt telefon/ adresa elektroničke pošte |  | | |
| Broj i nadnevak odluke o odobravanju isplate novčanih sredstava |  | | |
| Naziv realiziranog projekta ili aktivnosti |  | | |
| Mjesto i vrijeme realizacije |  | | |
| Što se postiglo realiziranim projektom ili aktivnošću? |  | | |
| **Opis realiziranog projekta ili aktivnosti**  Opisno izvješće koje obuhvaća sve informacije o tijeku i realizaciji projekta ili aktivnosti: | | | |
| Financijski pregled ukupnih sredstava | Donacija Skupštine Brčko distrikta BiH | Sredstva od drugih donatora | |
|  |  | |
| Ukupna vrijednost realiziranog projekta ili aktivnosti |  | | |
| Jesu li za ovaj projekt ili aktivnost odobrena sredstva od Skupštine prethodnih godina? | Odobreno od Skupštine u prethodnim godinama (navesti godine i iznose po godinama) | | |
|  | | |
|  | | |
|  | | |
|  | | |
| **Specifikacija troškova**  (Kao prilog ovom izvješću potrebno je dostaviti preslike računa, ugovora, odluka i druge dokumentacije na temelju koje su vršena plaćanja, kao i preslike izvatka iz banke, virmana ili blagajničkih isplata kao dokaza da je plaćanje izvršeno.) | Naziv troška | | Iznos utrošenih sredstava |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |

|  |  |
| --- | --- |
| Popis priložene dokumentacije u svezi s realiziranim projektom ili aktivnošću. |  |
|  |
|  |
|  |
|  |
|  |
|  |
|  |
|  |
|  |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_

**Formular 3.**

**I Z J A V A**

o ispunjavanju obveza i pravdanju utroška sredstava dodijeljenih za realizaciju programa i projekata od bilo kojeg proračunskog korisnika u Brčko distriktu BiH

u prethodnoj godini

Ja, niže potpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)*, sa osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_, u svojstvu osobe ovlaštene za zastupanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navesti naziv crkve ili vjerske zajednice)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(grad/općina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije koju dodjeljuje Skupština Brčko distrikta BiH pod punom kaznenom i materijalnom odgovornošću:

**I Z J A V LJ U J E M**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(navesti naziv crkve ili vjerske zajednice*), koju zastupam, ispunila je obveze i opravdala utrošak sredstava dodijeljenih za realizaciju programa, projekata ili aktivnosti od bilo kojeg proračunskog korisnika u Brčko distriktu BiH u prethodnoj godini.

Nadalje, izjavljujem da sam svjestan da davanje netočnih podataka u dokumentima kojima se dokazuje nepostojanje prepreka za dodjelu donacija predviđenih člankom 4 stavkom 1 točkom b) Odluke o načinu raspodjele sredstava Skupštine Brčko distrikta BiH predviđenih za donacije vjerskim zajednicama podliježe kaznenoj odgovornosti.

Također, izjavljujem da sam svjestan da Skupština Brčko distrikta BiH u postupku ocjene opravdanosti zahtjeva za dodjelu donacije u slučaju sumnje u točnost podataka danih ovom izjavom zadržava pravo provjere iznesenih podataka kod nadležnih institucija.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i nadnevak davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog tijela:

\_\_\_\_\_\_\_\_\_\_\_\_\_\_\_\_\_\_\_\_ M. P.